stanford-oval/wikipedia huggingface dataset:
Jengi (elokuva)
Juoni

Elokuvan päähenkilöt Eeva Raittinen ja Paavo Korpela tutustuvat toisiinsa lavatansseissa. Kumpikin on kyllästynyt maalaiselämään. Paavo muuttaa Helsinkiin ja saa työpaikan rakennusmiehenä. Myös Eeva muuttaa Helsinkiin ja saa alkuvaikeuksien jälkeen paikan baarista. Työtoverinsa Pirjon kanssa Eeva tutustuu Paavon työkavereihin. Hän päätyy juhliin epämääräiseen paikkaan; siellä hän tapaa myös Paavon ja tanssii tämän kanssa. Paavon työporukan johtajahahmo Kale tulee mustasukkaiseksi ja tympääntynyt Eeva häipyy juhlista. Yksin yössä hän joutuu vaaratilanteisiin ja päätyy putkaan.
Paavo asuu työkaverinsa Tildan alivuokralaisena. Eräänä iltana sekä Paavon että Eevan kaverit ovat kokoontuneet baariin, jossa Eeva työskentelee tarjoilijana. Jengi lähtee Paavo ja Eeva mukanaan hurjastelemaan Kalen autolla. Matkalla sattuu väkivaltaisia tilanteita. Illan edetessä porukkaa päätyy eräälle saarelle juhlimaan. Pipsa antaa rohkeahkon tanssiesityksen. Paavo ja Eeva erkanevat jengistä vaivihkaa. He palaavat kaupunkiin ja menevät yöksi matkustajakotiin, jossa he ottavat ajan tavan mukaisesti eri huoneet. He eivät kuitenkaan malta olla toisistaan erossa. Samaan aikaan poliisi on tekemässä tarkastusta ja yhyttää nuoret lähes itseteosta: on ilmiselvää, että Eevan huoneessa on suoritettu yhdyntä, joten Eeva ja Paavo joutuvat lähtemään matkustajakodista. He päätyvät Tildan luokse, joka suostuu ottamaan Eevan yöksi hoiviinsa, kunhan tämä vain ei nuku Paavon kanssa samassa huoneessa.
Seuraavana iltana jengi lähtee merelle. Veneessä kehittyy riitaa naisista ja moottori sammuu. Jengiläisten marinaan kyllästynyt laskuhumalainen Kale valittaa, että hänen täytyy aina vastata kaikesta. Samassa rahtilaiva törmää veneeseen, joka tuhoutuu täysin. Katsojalle jätetään epäselväksi, ketkä selviävät onnettomuudesta. Hypätään ajassa vuosi eteenpäin. Eeva saapuu Paavon vanhempien luo lapsi sylissään. Lapsen isä on Paavo, joka ennen kuolemaansa on neuvonut Eevaa kääntymään maaseudulla asuvien vanhempiensa puoleen. Ilmiselvästi Eeva ja vauva ovat tulleet pysyvästi, mistä Paavon vanhemmat ovat onnellisia.
Tuotanto ja julkaisu

Jengi oli Lindmanin neljäs elokuvaohjaus. Käsikirjoitusta lyhennettiin sekä kuvaus- että leikkausvaiheessa, jolloin lopullisesta versioista jäivät pois muun muassa Ture Juntun, Vilho Ruuskasen ja Yrjö Tähtelän roolityöt.
Alkuperäiskäsikirjoituksessa elokuvan nimi oli Ota minut nuorena, mutta Elokuvatarkastamo ei hyväksynyt sitä, joten elokuva sai nimekseen Jengi. Kiellettyä nimeä käytettiin hyödyksi mainonnassa. Elokuvalle määrättiin kymmenen prosentin vero, johon tuottaja yritti muutosta viemällä valituksen aina korkeimpaan hallinto-oikeuteen asti. Väkivaltaisia ja seksikohtauksia leikattiin pois kuusi minuuttia. Ikärajaksi tuli 16, vaikka tuotantoyhtiö olisi halunnut 18 vuoden ikärajan.
Elokuva sai katsojia vuoden toiseksi eniten, ja se myytiin Ruotsiin ja Saksaan. Televisiossa Jengi nähtiin ensi kerran 8. syyskuuta 1973. Finnkino Oy on julkaissut Jengin DVD:nä.
Arviot

Kriitikot teilasivat Jengin epärealistiseksi. Uuden Suomen Heikki Eteläpää tuomitsi käsikirjoituksen ”tökeröksi”, Aamulehden Erkka Lehtola määritteli teoksen ”roskafilmiksi”. Helsingin Sanomien Paula Talaskivi kehui kuvausta ”tehokkaaksi” ja nosti esiin Angerkosken, Spjutin ja nuorten miesnäyttelijöiden vahvat roolityöt. Hänen mielestään Jengissä oli aineksia, joita ei kuitenkaan osattu hyödyntää. Elokuva-Aitan Kirsi Jaantila kiitteli nuoren Tarja Nurmen suoritusta, mutta katsoi, että Esko Salminen ”häpesi” ja ”aristeli” omaa rooliaan.
Kun Jengi esitettiin televisiossa vuonna 1992, kriitikot eivät tuolloinkaan lämmenneet elokuvalle, vaan pitivät sitä huonona. Harri Moilanen (Kansan Uutiset 30.1.1992) kirjoitti: ”Tuntuu, että ainoastaan hyväntahtoisella ironialla varustetun katsojan kannattaa suunnistaa Jengin pariin. Lauri Jauhiaisen ja Olavi Karun käsikirjoitus on näet maalaisliittolaisessa moralismissaan sellainen pommi, että sen epäuskottavuus oli jo 60-luvun alussa selviö.” Vuonna 2007 Elokuvauutiset.fi arvioi Esko Salmisen ja Ville-Veikko Salmisen roolityöt ”heikoiksi” ja tyrmäsi Liana Kaarinan suorituksen suorastaan pohjanoteeraukseksi. Kuten aiemmat kriitikot, myös Elokuvauutisten kriitikko piti Tuomen kuvausta onnistuneena.
Eeva ja Paavo tunnelmoivat meren rannalla.
Širvani Muradov

| Mitalit> Maa:   Venäjä.Miesten vapaapaini. Olympialaiset  | Mitalit> Maa:   Venäjä.Miesten vapaapaini. Olympialaiset  | Mitalit> Maa:   Venäjä.Miesten vapaapaini. Olympialaiset  | Maa:   Venäjä> Miesten vapaapaini. |
| --- | --- | --- | --- |
|  Kultaa | Peking 2008 | 96 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Sofia 2007 | 96 kg |  |
Širvani Muradov (s. 20. kesäkuuta 1985 Tšalajevon kylä, Dagestanin ASNT) on Venäjää edustava vapaapainija ja olympiavoittaja.
Muradov voitti Euroopan-mestaruuden 96 kilogramman painoluokassa 2007 Sofian EM-kisoissa. Kyseessä olivat hänen ensimmäiset aikuisten arvokilpailunsa. Kaksi vuotta aiemmin hän oli voittanut juniorien EM-kultaa 84-kiloisten sarjassa.
Muradov sai paikan Pekingin olympialaisiin 2008 ennen moninkertaista olympiavoittajaa ja maailmanmestaria Hadžimurat Gatsalovia. Muradov oli paikkansa veroinen, sillä hän paini olympiakultaa kaataen finaalissa Kazakstanin Taimuraz Tigievin.
Muradov edustaa seuratasolla armeijan keskusurheiluseuraa. Hän asuu Mahatškalassa, Dagestanissa.
Şırnak

| Şırnak |
| --- | --- |

 Şırnak
 Koordinaatit: 37°30′59″N, 42°27′40″E 
Valtio:  Turkki
Maakunta:  Şırnak
Korkeus:  733 m
Väkiluku (2022 (arvio)):  69 388
Aikavyöhyke:  UTC+3
 
 Virallinen kotisivu 
Infobox OKVirheellinen NIMI-arvo: 
Şırnak on kaupunki kaakkois-Turkissa lähellä Irakin ja Syyrian rajaa. Se on Şırnakin maakunnan pääkaupunki. Kaupungin asukasluku on noin 70 000.
Şırnakin alue on pääosin kurdien asuttamaa, ja kaupunki on kärsinyt pahoin PKK:n ja hallituksen välisissä yhteenotoissa.
Jere Vartiainen

Jere Vartiainen (s. 1983 Oulu) on suomalainen runoilija, esiintyvä taiteilija ja psykologi
Vartiaisen kolmas runokokoelma Minuus | Miinus (Kolera) oli Tanssiva karhu -palkintoehdokkaana 2018. Hänen neljäs runokokoelmansa Etäisyys, leikki (Aviador) ilmestyi 2024. Aiemmin häneltä ovat ilmestyneet kokoelmat Kirjoitin tämän kärpäspaperille, eikä se tarkoita paljon mitään (2013, Hai) ja Enimmäkseen en nuku alasti (2014, Nordbooks). Vartiainen on lavarunouden suomen mestari vuodelta 2014 .
Ülemiste

| Ülemiste |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Lasnamäe
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  3,40 km²
Väkiluku (1.1.2018):  1 487
 – Väestötiheys:  437,4 as./km²
Infobox OKVirheellinen NIMI-arvo: 
Ülemiste on asuinalue (vir. asum) Lasnamäen kaupunginosassa Tallinnassa. Sen pinta-ala on 340 hehtaaria ja väkiluku 1 487 henkeä (1.1.2018). Vuoden 2014 alussa asuinalueen väestöstä 24 prosenttia oli virolaisia.
Aiheesta muualla

Kuvia tai muita tiedostoja aiheesta Ülemiste Wikimedia Commonsissa
Juri Lysjanskyi

Juri Lysjanskyi, Vladimir Borovikovskin maalaama muotokuva vuodelta 1810.
Juri Fedorovytš Lysjanskyi (ukr. Юрій Федорович Лисянський, ven. Юрий Фёдорович Лисянский, Juri Fjodorovitš Lisjanski; 13. elokuuta (J: 2. elokuuta) 1773 Nižyn, Venäjän keisarikunta – 6. maaliskuuta (J: 22. helmikuuta) 1837 Pietari, Venäjän keisarikunta) oli ukrainalaissyntyinen Venäjän laivaston upseeri ja tutkimusmatkailija. Hän johti Adam Johann von Krusensternin ohella vuosina 1803–1806 ensimmäistä maailman ympäri purjehtinutta venäläistä retkikuntaa.
Elämä ja ura

Lysjanskyi valmistui Kronstadtissa toimivasta Venäjän merikadettikoulusta vuonna 1786 ja osallistui vuosien 1788–1790 Kustaa III:n sodassa ruotsalaisia vastaan käytyihin meritaisteluihin. Hän palveli vuosina 1790–1793 Venäjän Itämeren-laivastossa ja vuosina 1793–1799 Britannian laivastossa eri valtamerillä.
Vuonna 1802 keisari Aleksanteri I määräsi A. J. von Krusensternin johtamaan retkikuntaa, jonka tuli saattaa Venäjän diplomaattinen valtuuskunta Japaniin, kuljettaa elintarvikkeita pohjoisen Tyynenmeren alueen venäläisiin siirtokuntiin sekä luoda kauppasuhteita Kiinaan. Lysjanskyi sai tehtäväkseen ostaa retkikunnalle Lontoosta kaksi laivaa, joista hän otti itse komentoonsa pienemmän, Nevan, ja Krusenstern suuremman, Nadeždan. Matka alkoi Kronstadtista elokuussa 1803. Alukset erkanivat vuonna 1804 Havaijilla, josta Lysjanskyi purjehti Alaskaan Krusensternin ja Nikolai Rezanovin suunnatessa Kamtšatkaan. Lysjanskyin avulla venäläis-amerikkalaisen kauppakomppanian kuvernööri Aleksandr Baranov sai vallattua takaisin Sitkan siirtokunnan, jonka paikalliset asukkaat tlingitit olivat vallanneet vuonna 1802.
Krusenstern ja Lysjanskyi lähtivät yhdessä paluumatkalle Kiinan Kantonista vuonna 1806 ja palasivat Kronstadtiin melko tarkalleen kolme vuotta lähtönsä jälkeen. Lysjanskyi palveli tämän jälkeen Itämeren laivastossa, kunnes vetäytyi vuonna 1809 palveluksesta. Hän sai samana vuonna ensimmäisen luokan kapteenin arvon.
Lysjanskyi julkaisi vuonna 1812 kaksiosaisen venäjänkielisen matkakuvauksen Putešestvije vokrug sveta na korable ’Neva’ v 1803–1806 godah, jossa hän kuvaa maailmanympäripurjehduksen aikana tekemiään etnografisia ja oseanografisia havaintoja. Teos käännettiin kaksi vuotta myöhemmin englanniksi. Vuonna 1837 kuollut Lysjanskyi on haudattu Tihvinän hautausmaalle Pietariin.
Muuta

Lysjanskyin mukaan on nimetty Lisianskin saari Havaijilla, niemimaa Ohotanmerellä ja vuori Sahalinin saarella.
Aiheesta muualla

Kuvia tai muita tiedostoja aiheesta Juri Lysjanskyi Wikimedia Commonsissa
Лисянский Юрий Федорович (venäjäksi) Hrono.ru
Kartta vuosien 1803–1806 maailmanympärimatkasta. Punaisella Lysjanskyin Neva-laivan reitti, sinisellä Krusensternin Nadežda-laivan reitti.
Juna Busaniin

| Juna Busaniin> 부산행 |
| --- | --- |

Ohjaaja:  Yeon Sang-ho
Käsikirjoittaja:  Park Joosuk
Tuottaja:   Kim Wootaek  Lee Dongha 
Säveltäjä:  Jang Younggyu
Kuvaaja:  Lee Hyungdeok
Leikkaaja:  Yang Jin-mo
Pääosat:   Gong Yoo  Ma Dong-seok  Jung Yu-mi  Kim Su-an  Kim Eui-sung  Choi Woo-shik  Ahn So-hee 
Valmistustiedot
Valmistusmaa:  Korean tasavalta
Tuotantoyhtiö:  Red Peter Film
Levittäjä:  Next Entertainment World Netflix
Kesto:  118 minuuttia
Alkuperäiskieli:  korea
Aiheesta muualla
IMDb 
Elonet
AllMovie
Infobox OKNimi-testi OK: 
Juna Busaniin (kor. 부산행, Busanhaeng) on 2016 julkaistu eteläkorealainen zombielokuva. Sen on ohjannut Yeon Sang-ho, ja sen pääosissa ovat muun muassa Gong Yoo, Jung Yu-mi ja Ma Dong-seok.
Elokuva tapahtuu luotijunassa, johon maanlaajuinen zombiepidemia leviää. Elokuvassa on paljon rajua toimintaa, mutta se pohtii myös itsekkyyttä ja toisten puolesta uhrautumista sekä kriittisesti auktoriteettia.
Elokuvalle on julkaistu animoitu esiosa Seoul Station, sekä vuonna 2020 ilmestynyt jatko-osa Peninsula.
Näyttelijät

| 0 | 1 | 2 |
| --- | --- | --- |
|  Gong Yoo  | … |  Suh Seokwoo   |
|  Jung Yumi  | … |  Sungkyung   |
|  Ma Dong-seok  | … |  Sanghwa   |
|  Choi Woo-sik  | … |  Youngguk   |
|  An So-hee  | … |  Jinhee   |
|  Kim Eui-sung  | … |  Yongsuk   |
|  Kim Su-an  | … |  Su-an   |
Lähde:
Aiheesta muualla

Ehrlich, David: ‘Train To Busan’ Review: This Electric Korean Zombie Movie Goes Off The Rails IndieWire.  18.7.2016. Viitattu 10.5.2021. (englanniksi)
Lee, Maggie: Film Review: ‘Train to Busan’ Variety.  13.5.2016. Viitattu 10.5.2021. (englanniksi)
Ebiri, Bilge: If You Ate Train to Busan’s Brain, You’d Be Left with Train to Busan Presents: Peninsula Vulture.  21.8.2020. Viitattu 10.5.2021. (englanniksi)
Jukka Rajala

| Jukka Rajala> Henkilötiedot |
| --- | --- |
Syntynyt: 13. huhtikuuta 1982 (ikä 42) Kuusankoski, Suomi
Uran tiedot
Seura:  Kouvolan Hiihtoseura
Laji:  alppihiihto 
Maailmancup
Kaudet:  1997–2009
Jukka Rajala (s. 13. huhtikuuta 1982 Kuusankoski) on entinen suomalainen alppihiihtäjä. Rajala edusti Kouvolan Hiihtoseuraa ja hänen päälajinsa alppihiihdossa olivat pujottelu ja suurpujottelu. Hän edusti Suomea Torinon olympialaisissa 2006.
Rajala valmistui merkonomiksi vuonna 2003.
Ennen urheilu-uraa

Rajala aloitti alppihiihdon jo kolmevuotiaana. Kuusivuotiaana hän liittyi Kouvolan Hiihtoseuraan. Rajalan taidot huomattiin jo nuorena. 15-vuotiaana hän muutti Kuusamoon harjoittelemaan Rukan alppikouluun.
Ura

Rajala nousi nuorten maajoukkueeseen vuonna 1998. Vuonna 2001 hän liittyi Suomen Eurooppa-cup-joukkueeseen.
Torinon talviolympialaisissa 2006 Rajala sijoittui suurpujottelussa 22:nneksi. MM-kisoihin hän osallistui St. Moritzissa 2003, Bormiossa 2005 ja Åressa 2007. Hänen paras MM-sijoituksensa on suurpujottelun 24. sija Åressa 2007.
Alppihiihdon maailmancupin osakilpailuun Rajala osallistui 39 kertaa ja hänen paras sijoituksensa oli pujottelun 21. sija Kitzbühelissä tammikuussa 2005. Eurooppa-cupin osakilpailuun hän osallistui 105 kertaa ja sijoittui kolmesti palkintokorokkeelle ja voitti kaksi osakilpailua.
Rajalalla on yli 30 SM mitalia nuorten ja aikuisten sarjasta.
Rajala lopetti polvivamman vuoksi uransa vuonna 2009.
2010-luvulla Rajala palasi urheilun pariin pelaamalla jalkapalloa alasarjoissa Valkealan Kajon riveissä.
Jukka Rajala valmentaa KHS Alpissa HoviRuoka-ryhmää.
Jukka Rajala opiskelee työnsä ohella valmentajan ammattitutkintoa Vierumäellä. Hän valmistuu 2021 alussa.
Aiheesta muualla

Viralliset kotisivut (Arkistoitu – Internet Archive)
Jukka Rajala Kansainvälinen hiihtoliitto (FIS). (englanniksi)
12 apinaa

12 apinaa voi tarkoittaa seuraavia:
12 apinaa, Terry Gilliamin ohjaama tieteiselokuva vuodelta 1995
12 apinaa, vuoden 1995 elokuvaan perustuva Syfy-kanavan tieteissarja vuosilta 2015–2018
12 apinaa, Nylon Beatin kahdeksas albumi vuodelta 2003.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”12 apinaa”, voi hakea sivunnimihaulla, laajalla sivunnimihaulla tai tekstihaulla.
Ülemistejärve

| Ülemistejärve |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Kesklinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  13,96 km²
Väkiluku (1.1.2018):  199
 – Väestötiheys:  14,3 as./km²
Infobox OKVirheellinen NIMI-arvo: 
Ülemistejärve on asuinalue (vir. asum) Kesklinnan kaupunginosassa Tallinnassa. Sen pinta-ala on 1 396 hehtaaria ja väkiluku 199 henkeä (1.1.2018). Vuoden 2014 alussa asuinalueen väestöstä 91 prosenttia oli virolaisia.
Ülemistejärvi
Aiheesta muualla

Kuvia tai muita tiedostoja aiheesta Ülemistejärve Wikimedia Commonsissa
Ülemisten keskus

| Ülemisten keskus |
| --- | --- |
 Ülemisten keskus iltavalaistuksessa (pohjoissivustaa, 2016).
Sijainti:  Suur-Sõjamäe 4, Tallinna 11415, Viro
Omistaja:  Ülemiste Holding Nederland B.V, joka on norjalaisen Linstow AS:n tytäryhtiö. Linstow on osa norjalaista Awilhelmsen AS:ää
Liikkeiden määrä:  noin 160
Päävuokralaisia:  Rimi (hypermarket)
Kerrospinta-ala:  125 000 m2, lisäksi 13 000 m2 pysäköintiosa m²
Pysäköintipaikkoja:  yli 1 700
Kotisivu
Ülemisten keskus (vir. Ülemiste keskus) on Viron Tallinnan Lasnamäen kaupunginosassa, Ülemistejärven pohjoisrannan tuntumassa sijaitseva, maansa suurimpiin lukeutuva ostoskeskus. Siellä on runsaasti vaate-, kenkäalan ja lasten tuotteiden (lelut ja lastenvaatteet) myymälöitä. Ostoskeskuksen suurin vuokralainen on Rimi-ketjun hypermarket. Vuonna 2014 valmistuneen ostoskeskuksen toisen rakennusvaiheen ja syksyn 2016 laajennusten jälkeen sen kokonaispinta-ala on pysäköintitaloineen noin 93 000 m2 .
Myös Ülemisten keskus laajeni vuonna 2019 ja nousi kokonaispinta-alaan 125 000 m2.
Kauppakeskuksen omistaa norjalainen Awilhelmsen AS -konserni kiinteistösijoituksiin keskittyneen Linstow AS -tytäryhtiönsä välityksellä. Norjalaiskonserni tunnetaan myös esimerkiksi Expert- ja Power-kodinkoneketjujen omistajana.
Aiheesta muualla

Pieni matkaopas. Tallinna: Ostokset (pienimatkaopas.com)
About Ülemiste (kartta ja linkit joukkoliikenteen aikatauluihin) (englanniksi) (ulemiste.ee)
You Look So Bored

| You Look So Bored My First Band |
| --- | --- | --- |

Studioalbumin tiedot
 Studio : Äänivallila
 Julkaistu: 2009
 Formaatti: CD
 Tuottaja(t): My First Band
 Tyylilaji: poprock
 Levy-yhtiö: EMI
My First Bandin muut julkaisut
|   | You Look So Bored 2009 | Mercury & Glitter 2011 |
You Look So Bored on suomalaisen My First Band -yhtyeen esikoislbumi, joka julkaistiin vuonna 2009.
Kappaleet

Little White Lies – 3.59
Broken Day – 4.24
Wanted – 3.53
Lighthearted Kid – 3.34
Music – 4.59
Why Do You Treat Me So Bad – 3.08
Growing Up – 4.06
Setting Sun – 3.55
After the Day Is Done – 3.56
Create a Scene – 5.31
Aiheesta muualla

You Look So Bored discogs.com -sivustolla
You Learn

| ”You Learn” Alanis Morissette |
| --- | --- | --- |

Singlen tiedot
 Albumilta: Jagged Little Pill
 Äänitetty : 1994
 Julkaistu: 9. heinäkuuta 1996
 Formaatti: CD single
 Tekijä(t): Alanis Morissette  Glen Ballard
 Tuottaja(t): Glen Ballard
 Tyylilaji: pop rock,  alternative rock
 Kesto: 03.59
 Levy-yhtiö: Maverick
Alanis Morissetten muut singlet
| ”Ironic” 1996 | ”You Learn” 1996 | ”Head over Feet” 1996 |
”You Learn” on kanadalaisen laulaja-lauluntekijä Alanis Morissetten kappale hänen kolmannelta studioalbumiltaan Jagged Little Pilliltä. Morissette teki kappaleen yhdessä Glen Ballardin kanssa, joka myös tuotti kappaleen. Kappale julkaistiin albumilta neljäntenä singlenä. Musiikillisesti ”You Learn” on rockvaikutteinen kappale, joka sisältää elementtejä alternatiivisesta rockista ja sen aikaisesta popmusiikista. Kappale sai yleisesti positiivisia arvioita musiikkikriitikoilta. Se ylsi top 20:een Australian, Kanadan, Uuden-Seelannin ja Yhdysvaltojen listoilla. Kappaleen sanoituksissa kerrotaan elämän huonojen päätöksien tärkeydestä selittäen, että nämä huonot päätökset voivat antaa arvokkaita opetuksia. Singlelle tehtiin myös musiikkivideo.
Listasijoitukset > Viikoittaiset listat

| Listat (1996) | Paras  sijoitus |
| --- | --- |
Australia (ARIA): 20
Canadian Singles Chart (RPM): 1
Canadian Alternative 30 (RPM): 2
Uusi Seelanti (Recorded Music NZ): 13
UK Singles (The Official Charts Company): 24
US Billboard Hot 100: 6
US Billboard Adult Contemporary: 23
US Billboard Adult Top 40 Tracks: 3
US Billboard Modern Rock Tracks: 7
US Billboard Mainstream Top 40: 1
Listasijoitukset > Vuoden lopun listat

| Listat 1996 | Sijoitus |
| --- | --- |
Canadian Singles Chart RPM : 1
US Billboard Hot 100: 29
Käännös suomeksi
You I Need

| ”You I Need” Amorphis |
| --- | --- | --- |

Singlen tiedot
 Albumilta: The Beginning of Times
 Julkaistu: 10. toukokuuta 2011
 Formaatti: digi
 Tyylilaji: heavy metal, death metal
 Kesto: 04.22
 Levy-yhtiö: Nuclear Blast
Amorphiksen muut singlet
| ”From the Heaven of My Heart” 2009 | ”You I Need” 2011 | ”Hopeless Days” 2013 |
You I Need on suomalaisen Amorphiksen 11. single. Se julkaistiin vuonna 2011 levymerkillä Nuclear Blast Records.
Kappaleet

You I Need – 04.22
Kokoonpano

Tomi Joutsen – laulu
Tomi Koivusaari – rytmikitara
Esa Holopainen – soolokitara
Niclas Etelävuori – basso
Santeri Kallio – koskettimet
Jan Rechberger – rummut
Şöl tawısı

Lehden etusivu helmikuussa 2024.
Şöl tawısı (Шоьл тавысы, ”Aron ääni”) on Venäjällä Dagestanin Nogain piirin keskuksessa Terekli-Mektebissä ilmestyvä nogainkielinen sanomalehti.
Lehti perustettiin vuonna 1931 silloisen Karanogain piirin paikallislehdeksi nimellä Qızıl bayraq (”Punalippu”). Se sai nimen Şöllik mayağı (”Aron majakka”) vuonna 1966. Vuonna 1991 lehdelle annettiin nimi Şöl tawısı.
Şöl tawısı sai vuonna 1996 tasavallanlehden statuksen ja siitä tuli Dagestanin hallituksen äänenkannattaja. Sen kustantajana toimii Dagestanin valtiollinen uutistoimisto. Kerran viikossa kahdeksansivuisena ilmestyvän lehden aiheita ovat Venäjän, Dagestanin ja nogaiden asuinalueiden yhteiskunta, talous, kulttuuri ja arkielämä. Sen painosmäärä oli 2 500 kappaletta vuonna 2004.
Aiheesta muualla

Lehden sivusto
Éric Messier

| Éric Messier> Henkilötiedot |
| --- | --- |
Syntynyt: 29. lokakuuta 1973 (ikä 50) Drummondville, Quebec
Kansalaisuus:   Kanada
Jääkiekkoilija
Pelipaikka:  puolustaja/laitahyökkääjä
Maila:  vasen
Pelaajaura
Pääsarjaura:  1995–2004
Seurat:  Cornwall Aces (AHL) Colorado Avalanche (NHL) Hershey Bears (AHL) Florida Panthers (NHL)
NHL-varaus:  ei varausta
| Stanley Cup  |
| --- | --- | --- |
|  | Colorado Avalanche | 2001  |
Éric Messier (s. 29. lokakuuta 1973 Drummondville, Quebec) on kanadalainen entinen ammattilaisjääkiekkoilija. Hän pelasi sekä puolustajana että laitahyökkääjänä.
Ura

Messier ei saanut NHL-varausta, vaan teki vuonna 1995 sopimuksen Colorado Avalanchen kanssa vapaana pelaajana. Tätä ennen hän oli pelannut muun muassa kolme kautta juniorisarja LHJMQ:ssa, jossa hänet valittiin vuonna 1994 sarjan toiseen tähdistökentälliseen. Hän pelasi ensimmäisen ammattilaiskautensa kokonaan farmijoukkue Cornwall Acesissä AHL:ssä ennen kuin debytoi NHL:ssä kaudella 1996–1997. Suurin osa toisestakin kaudesta meni kuitenkin AHL:ssä, joukkueena tuolloin Hershey Bears, joka voitti kauden päätteeksi Calder Cupin.
Messier vakiinnutti paikkansa Avalanchen NHL-kokoonpanossa kaudella 1997–1998 ja pelasi joukkueessa lopulta lähes koko NHL-uransa. Kaudella 2000–2001 hän oli voittamassa seuran historian toista Stanley Cupia. Heinäkuussa 2003 hän ja Václav Nedorost siirtyivät Florida Panthersiin pelaajakaupassa, jossa Avalanche sai vaihdossa Peter Worrellin ja toisen kierroksen varausvuoron NHL:n varaustilaisuudessa 2004. Hän sai saman vuoden marraskuussa rannevamman, joka päätti kauden 2003–2004 hänen osaltaan vain 21:n ottelun jälkeen. Kausi jäi hänen viimeisekseen NHL:ssä.
Messier pelasi kahdeksan kautta kestäneellä NHL-urallaan 406 runkosarja- ja 72 pudotuspeliottelua ja teki runkosarjassa 75 tehopistettä, 25 maalia ja 50 syöttöpistettä, ja pudotuspeleissä kahdeksan tehopistettä, kolme maalia ja viisi syöttöpistettä. Pelaajauransa jälkeen hän on toiminut muun muassa jääkiekkovalmentajana.
Aiheesta muualla

Éric Messier The Internet Hockey Databasessa (englanniksi)
Justus järjestää kaiken

| Justus järjestää kaiken |
| --- | --- |
 Elokuvan juliste.
Ohjaaja:  Lasse Pöysti
Käsikirjoittaja:  Benedict Zilliacus Lasse Pöysti Henrik Tikkanen
Perustuu:  Bezin, Henrikin ja Lassen kirjoittamaan ja Karl Ehderin ohjaaman televisiosarjaan Justus järjestää kaiken
Tuottaja:  Mauno Mäkelä
Säveltäjä:  Lasse Mårtenson
Kuvaaja:  Esko Nevalainen
Leikkaaja:  Nils Holm
Lavastaja:  Ensio Suominen
Pääosat:  Lasse Pöysti Elina Salo Birgitta Ulfsson Hannes Häyrinen Leo Lastumäki Risto Mäkelä
Valmistustiedot
Valmistusmaa:  Suomi
Tuotantoyhtiö:  Fennada-Filmi
Ensi-ilta:  15. huhtikuuta 1960
Kesto:  89 min
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
Justus järjestää kaiken on Lasse Pöystin ohjaama suomalainen elokuva vuodelta 1960. Elokuva perustuu komediasarjaan Lasse Pöysti Show, missä Pöysti oli keksijä Justuksen roolissa. Elokuva on Lasse Pöystin viimeinen ohjaus.
Elokuvan yleisömenestys oli kehnohko ja se jäi taloudellisesti tappiolle. Pöysti kertoo näkemyksenään omasta ohjaustyöstään eräässä haastattelussa, että pystyi "sen alkuun kehittämään ehkä satakunta metriä ihan hyväksyttävää elokuvallista toimintaa..."
Arviot

Aikalaisarvioissa elokuva saa sekä kiitosta että moitteita. Jaakko Tervasmäki (Elokuva-Aitta) kehuu elokuvan alkua ja toteaa sitten: "Vasta kun elokuvan henkilöt alkavat puhua, kerronta solahtaa tavanomaisiin uomiin." Pöystin eräitä eleitä verrataan Chapliniin, mutta esimerkiksi Tervasmäki huomauttaa, etteivät ne onnistu niin hyvin että "niiden varaan voisi filmin hauskuuden perustaa".
Myöhemmin elokuvaa on pidetty kovin sketsimäisenä. Se koostuu irrallisista sketseistä ilman erityisempää visuaalista näkemystä, sanoo yksi kriitikko. Toinen kriitikko kuitenkin kiittää yritystä panostaa verbaalihuumoriin, joka suomalaisissa komedioissa ei ollut tavallista.